Az UEFA JB küldésére vezette a 2010–2011-es UEFA-bajnokok ligája döntőt. Szakmai felkészültségének és a nemzetközi felkészítő táborokban mutatott hozzáállásának köszönhetően 2007-től több BL mérkőzésen mutathatta meg képességeit. Puhl Sándor, Vágner László és Piller Sándor után az utóbbi két évtizedben ő a negyedik magyar játékvezető (hozzá csatlakozott Vad István), aki BEK/UEFA-bajnokok ligája mérkőzést vezethetett. Ráadásul ő vezette a 2010. március 16-án megrendezésre kerülő Sevilla FC-CSZKA Moszkva UEFA Bajnokok Ligája nyolcaddöntőt, ami azért is érdekes, mert 12 év óta először jelöltek magyar játékvezetőt a BL egyenes kieséses szakaszába. (Utoljára Vágner László vezette 1998-ban a Borussia Dortmund-FC Bayern München mérkőzést.) Kétszer is vezetett BL-negyeddöntőt. Az UEFA JB elismerve szakmai felkészültségét megbízta a 2011-es UEFA-bajnokok ligája-döntő koordinálásával. Előzőleg Zsolt István volt az a magyar játékvezető, aki Közép-európai kupa döntőt vezethetett. 35 évesen minden idők legfiatalabb bírója lett, aki BL-döntőt dirigálhatott. Az eddigi csúcsot Pierluigi Collina tartotta, aki 1999-ben, 39 évesen volt "finalista". Segítői a döntőn Vad István 4. (tartalék) játékvezető, Fábián Mihály és Bognár Tamás alapvonal bíróként, Kispál Róbert tartalék asszisztens. Az 57. játékvezető – a 4. magyar – aki UEFA-bajnokok ligája döntőt vezetett.